CELEX: 32011D0208
Language: et
Date: 2011-04-01 00:00:00
Title: 2011/208/EL: Komisjoni rakendusotsus, 1. aprill 2011 , liidu rahalise toetuse kohta seoses Hispaanias 2009. aastal Newcastle’i haiguse vastu võitlemiseks võetud erakorraliste meetmetega (teatavaks tehtud numbri K(2011) 2062 all)

2.4.2011   
            
            
               ET
            
            
               Euroopa Liidu Teataja
            
            
               L 87/29
            
         KOMISJONI RAKENDUSOTSUS,
   1. aprill 2011,
   liidu rahalise toetuse kohta seoses Hispaanias 2009. aastal Newcastle’i haiguse vastu võitlemiseks võetud erakorraliste meetmetega
   (teatavaks tehtud numbri K(2011) 2062 all)
   (Ainult hispaaniakeelne tekst on autentne)
   (2011/208/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 6 lõiget 2,
   ning arvestades järgmist:
   
               (1)
            
            
               Newcastle’i haigus on viiruslik nakkushaigus, mis põhjustab kodulindude suurt suremust.
            
         
               (2)
            
            
               Newcastle’i haiguse puhangu korral on oht, et haigustekitajad levivad elusate kodulindude ja -linnukasvatustoodete kaubanduse kaudu nii kõnealuse liikmesriigi teistesse kodulinnukasvatusettevõtetesse kui ka teistesse liikmesriikidesse ning kolmandatesse riikidesse.
            
         
               (3)
            
            
               Kõnealuse haiguse puhang võib seega kiiresti võtta epideemia ulatuse, mille tõttu võib kodulinnukasvatuse tasuvus järsult väheneda.
            
         
               (4)
            
            
               Nõukogu 14. juuli 1992. aasta direktiivis 92/66/EMÜ, millega kehtestatakse ühenduse meetmed Newcastle’i haiguse tõrjeks, (2) on sätestatud meetmed, mida liikmesriigid peavad haiguspuhangu korral kiireloomulisuse tõttu viivitamata rakendama, et ennetada viiruse edasist levikut.
            
         
               (5)
            
            
               Otsuses 2009/470/EÜ on sätestatud kord, millega reguleeritakse veterinaaria erimeetmetele, sealhulgas erakorralistele meetmetele antavat ühenduse rahalist toetust. Vastavalt kõnealuse otsuse artikli 3 lõikele 2 ja artikli 6 lõikele 2 saavad liikmesriigid rahalist toetust teatavate Newcastle’i haiguse tõrjemeetmetega seonduvate kulude katmiseks.
            
         
               (6)
            
            
               Otsuse 2009/470/EÜ artikli 3 lõikes 6 on sätestatud eeskirjad liikmesriikide kantud kulude protsendimäära kohta, mida ühenduse rahaline toetus võib hõlmata.
            
         
               (7)
            
            
               Liidu rahalise toetuse maksmist Newcastle’i haiguse erakorraliste tõrjemeetmete rakendamiseks reguleeritakse komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (3).
            
         
               (8)
            
            
               Newcastle’i haiguse puhang Hispaanias leidis kinnitust 26. novembril 2009. Hispaania on kõnealuse haiguspuhangu vastu võitlemiseks võtnud meetmeid vastavalt direktiivile 92/66/EMÜ ja otsuse 2009/470/EÜ artikli 3 lõikele 2.
            
         
               (9)
            
            
               Hispaania on täielikult järginud tehnilisi ja halduskohustusi, mis on sätestatud otsuse 2009/470/EÜ artikli 3 lõikes 2 ja määruse (EÜ) nr 349/2005 artiklis 6.
            
         
               (10)
            
            
               Hispaania esitas 23. detsembril 2009, 26. jaanuaril 2010 ja 25. veebruaril 2010 hinnangu Newcastle’i haiguse tõrjemeetmetega seotud kulude kohta.
            
         
               (11)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Hispaaniale
   1.   Hispaaniale võib anda liidu rahalist toetust kulude katmiseks, mis kõnealusel liikmesriigil tuli 2009. aastal kanda seoses meetmetega, mis võeti vastavalt otsuse 2009/470/EÜ artikli 3 lõikele 2 ja artikli 6 lõikele 2 Newcastle’i haiguse vastu võitlemiseks.
   2.   Artiklis 1 nimetatud rahaline toetus määratakse kindlaks hilisema otsusega, mis võetakse vastu otsuse 2009/470/EÜ artikli 40 lõikes 2 sätestatud korras.
   Artikkel 2
   Adressaat
   Käesolev otsus on adresseeritud Hispaania Kuningriigile.
   
      Brüssel, 1. aprill 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  EÜT L 260, 5.9.1992, lk 1.
   
      (3)  ELT L 55, 1.3.2005, lk 12.